કાળાં નાણા મામલે નામ બહાર આવ્યા બાદ રાજકોટના બુલિયન વેપારી પકંજ ચીમનલાલ લોઢિયા વિરુદ્ધ ઇન્કમટેક્સ, ડીઆરઆઇ સહિતની એકપણ એજન્સીઓ દ્વારા તપાસ હાથ ધરવામાં આવી નથી. ત્યારે એવી માહિતી મળી રહી છેકે લોઢિયા રાજકોટના રાજકીય પક્ષના બે ટોચના નેતા સાથે ઘનિષ્ઠ સંબંધો ધરાવે છે ત્યારે આવકવિભાગના અધિકારીઓ દ્વારા ગુપચુપ તપાસ હાથ ધરાઇ છે, ક્યાંક આ કાળું નાણું કોઇ રાજનેતાઓનું તો નથીને એ જાણવા માટેની તપાસ ચલાવવામાં આવી રહી હોવાનું સૂત્રો દ્વારા જાણવા મળ્યું છે.